OpenLLM-France/wikimedia huggingface dataset:
# Alabama (stad)

    Gant ar ger Alabama e tegouezher amañ. Evit sterioù all ar ger, gwelit Alabama (disheñvelout).
Alabama (distagadur IPA: [æləˈbæmə]), unan eus an 50 stad a ya d'ober Stadoù-Unanet Amerika, a zo e kreisteiz ar vro anezhi. Da vare ar Brezel Diabarzh e oa unan eus ar stadoù emsavet a-enep an Hanternoz.

## Levrioù

* Atkins, Leah Rawls, Wayne Flynt, William Warren Rogers, and David Ward. Alabama: The History of a Deep South State (1994)
* Flynt, Wayne. Alabama in the Twentieth Century (2004)
* Owen Thomas M. History of Alabama and Dictionary of Alabama Biography 4 vols. 1921.
* Jackson, Harvey H. Inside Alabama: A Personal History of My State (2004)
* Mohl, Raymond A. "Latinization in the Heart of Dixie: Hispanics in Late-twentieth-century Alabama" Alabama Review 2002 55(4): 243-274. Issn: 0002-4341
* Peirce, Neal R. The Deep South States of America: People, Politics, and Power in the Seven Deep South States (1974). Information on politics and economics 1960-72.
* Williams, Benjamin Buford. A Literary History of Alabama: The Nineteenth Century 1979.
* WPA. Guide to Alabama (1939)

## Kêrioù Alabama

| 1 | Birmingham | 212,237 |
| 2 | Montgomery | 205,764 |
| 3 | Mobile | 195,111 |
| 4 | Huntsville | 180,105 |
| 5 | Tuscaloosa | 90,468 |

## Liammoù diavaez

* Alabama.gov - Lec'hienn ofisiel gouarnamant ar stad.
* Alabama Association of Regional Councils
# Alacón

Alacón zo ur gumun eus proviñs Teruel, en Aragon, e Spagn. An niver annezidi zo 212 (2023).
# Alabama (kanaouenn, Neil Young)

Alabama a zo ur ganaouenn saoznek savet, ton ha son, gant ar c'haner-sonaozer kanadian Neil Young (1945-).

## Enrollañ

E dibenn 1970 en devoa prenet Young ur ranch nepell diouzh Redwood City (Kalifornia, Stadoù-Unanet Amerika), lonket holl vrientalioù e ganaouenn Ohio en e di-annez nevez diouzh an dro. E-barzh ur c'hrañj anezhañ, lakaet da studio enrollañ, e voe enrollet Alabama e-kerzh miz Gwengolo 1971, pezh a zispleg son divoas ar gitarioù tredan chomet hep bezañ adkempennet er bladenn. Ouzhpennet e voe mouezhioù David Crosby ha Stephen Stills (1945-) diwezhatoc'h e New York. Pevar arzour stadunanat a gemeras perzh en enrolladenn Alabama :
* an tabouliner Kenny Buttrey (1945-2004),
* ar soner gitar-boud Tim Drummond (1940-2015),
* ar soner steel guitar Ben Keith (1937-2010)
* hag ar pianoour ha soner slide guitar Jack Nitzsche (1937-2000).
Mont a raent d'ober ar strollad The Stray Gators ha bez' e voent sonerien Young adalek 1971 betek 1973, o kemer perzh en e albomoù Harvest ha Time Fades Away.

## Embann

Embannet e voe Alabama e ti Reprise Records, d'ar 25 a viz C'hwevrer 1972, e-touez dek kanaouenn Harvest, pevarvet albom Neil Young, hag eñ produour anezhañ a-gevret gant Elliot Mazer (1941-). Padout a ra 4:02 ha renket eo da drede en eil tu eus an albom, war-lerc'h There's a World hag a-raok The Needle and the Damage Done.

## Danvez ha dael

Renkañ a c'haller Alabama e-mesk ar protest songs a oa bet savet sof-kont e SUA er bloavezhioù 1960-70 gant un toullad mat a arzourien : Joan Baez, Bob Dylan, Woody Guthrie, Pete Seeger ha kement zo... Ne oa ket Young war e daol kentañ dre m'en devoa krouet hag embannet Southern Man en e albom After the Gold Rush e miz Gwengolo 1970, da lakaat anat e veze bev-kenañ bepred ar ouennelouriezh ouzh a re Zu e stadoù 'zo e kreisteiz SUA, Alabama en o zouez. Ne oa ket ret bezañ desket-mat evit kompren e rae ar gerioù "Now your crosses are burning fast" un damveneg eus ar c'hroazioù a veze devet ingal gant izili ar c'hKu Klux Klan da-geñver o bodadegoù-noz. Pa zeuas Alabama e-maez, ne voe ket ar strollad Southern rock Lynyrd Skynyrd evit chom hep respont : e miz Ebrel 1974 e voe embannet Sweet Home Alabama gantañ. E-touez ar pozioù e c'halled klevout : "Well, I heard Mister Young sing about her" "Well, I heard ole Neil put her down" "Well, I hope Neil Young will remember" "A Southern man don't need him around anyhow." Ne badas ket gwall bell an dael avat ha, diwezhatoc'h, e skrivas Young en e emvuhezskrid Waging Heavy Peace: A Hippie Dream e keuzie pozioù Alabama ha bevez e oa evitañ respont Lynyrd Skynyrd.

## Selaou Alabama ha lenn ar gerioù

* Alabama, kanet e Pariz e miz Mezheven 2016.
* Gerioù Alabama el lec'hienn A-Z Lyrics.

## Notennoù ha daveennoù

* ↑ Broken Arrow Ranch an anv roet dezhañ gant Neil Young.
* ↑ Mervel a reas e ranch Young.
* ↑ Christophe Delbrouck, Crosby, Stills, Nash & Young, Le Castor Astral, 2009, pajenn 299.
# Alabeg

Ur yezh kouchitek ar reter eus isskourr ar yezhoù an Uheldiroù eo an alabeg ((h)alaba pe allaaba) komzet gant 126 257 den evel yezh kentañ ha gant 25 271 den evel eil yezh e Traoñienn Rift en Etiopia (1998).
Tost a-walc'h eo d'ar c'hambateg.

## Gwelet ivez

* Yezhoù kouchitek
* Yezhoù afrez-aziatek
# Aladdin (film, 1992)

Aladdin a zo ur film tresadennoù-bev hir saoznek, sevenet gant an daou filmaozer stadunanat Ron Clements (1953-) ha John Musker (1953-). Diazezet e voe ar senario diwar ar gontadenn Lamp Aladdin a gaver e-barzh an dastumadenn kontadennoù pers Ar mil nozvezh hag unan.
Produet gant Walt Disney Feature Animation e voe skignet gant Walt Disney Pictures, evit ar wech kentañ, d'an 11 a viz Du 1992 e Los Angeles (Stadoù-Unanet Amerika). Kentañ film bevaat ha tregont ar Studioioù Disney e oa, war-lerc'h Beauty and the Beast (e miz Gwengolo 1991) hag a-raok The Lion King (e miz Mae 1994).

## Liamm diavaez

* (en) Tañvadenn ofisiel ar film.

## Notennoù ha daveennoù

* ↑ Dek munutenn ha pevar-ugent e bad.
* ↑ (en) Aladdin war Internet Movie Database.
* ↑ Kentaenn.
# An Tairbeart

An Tairbeart pe Tairbeart na Hearadh (gouezeleg; Tarbert e saozneg) eo porzh ha pennlec'h Enez Na Hearadh en Inizi Gall e Bro-Skos.

## Notennoù ha daveoù

* ↑ Ainmean-Àite na h-Alba
# An Ros Mhuileach

An Ros Mhuileach (Ross of Mull e saozneg) eo ledenez vrasañ Enez Muile, en Inizi Gall Bro-Skos. E mervent an enez emañ.
Ul ledenez hir eo, 28 km bennak hed dezhi.
En hanternoz dezhi emañ Loch Scridain, hag er c'hreisteiz emañ An Linne Latharnach. Bun Easain ha Fionnphort eo ar c'hêriadennoù anezhi.

## Inizi tost

Un toullad inizi zo er c'huzh-heol dezhi, ha div zo da venegiñ dreist ar re ar re all:
* Enez Ì Chaluim Chille (Iona e saozneg)
* Eilean Earraid, a zo stag outi pa vez izelvor.
# An Seancheann

An Seancheann (Old Head of Kinsale e saozneg) zo ur beg-douar war aod kreisteiz Iwerzhon. Emañ nepell diouzh porzh Cionn tSáile, e kontelezh Corcaigh.
"Ar beg-douar kozh" eo talvoudegezh an anv An Seancheann, troet e saozneg evel "Old Head" ha resisaet gant anv Kinsale, da lavaret eo Cionn tSáile, a zo nepell.
Aspadennoù eus ur c'hastell a weler war ar beg-douar. Eus 1223 eo an dismantroù a weler bremañ, met gouzout a reer e oa ur savadur all eno abaoe an III$^e$ kantved. Un tour-tan zo ivez, abaoe kreiz an XIX$^{vet}$ kantved ; unan all a voe abretoc'h, adalek ar XVII$^{vet}$ kantved. Dirak An Seancheann e c'hoarvezas peñse al lestr RMS Lusitania e 1915. Ne c'haller ket mont da vale war ar beg-douar pa'z eus bremañ un dachenn golf prevez eno.

## Notennoù

* ↑ logainm.ie
# An Sgùrr (Eige)

An Sgùrr zo ur menez 393 m uhelder war enez Eige, en Inizi Gall, e Bro-Skos.
Stummet e voe ouzhpenn 50 milion a vloavezhioù zo, gant dislonkadenn ur menez-tan a zo aet ar galonenn anezhi d'ober enez Rùm, nepell. Al lava, ur wech yenaet, zo aet d'ober kolonennoù, heñvel un tamm ouzh re Chaoser ar Ramzed e Norzhiwerzhon.
Aliezik e vez baleerien o pignat betek krec'h An Sgùrr adalek porzh Galmasdal a zo e gevred enez Eige.

## Notennoù

* ↑ The Edinburgh Geologist, n° 42
a vo kavet e Wikimedia Commons.
# An Siopa Dubh

An Siopa Dubh (saozneg: Castlecove) zo ur gêriadenn en Iwerzhon, e kontelezh Ciarraí, en Uíbh Ráthach. Treuzet eo gant an hent N70.
Kêr-benn ar gontelezh : Trá Lí :
| Kêrioù all | Baile an Bhuinneánaigh • Cathair Saidhbhín • Cill Airne • Cill Orglan • An Daingean • Lios Tuathail • An Neidín • Oileán Chiarraí |
| Parrezioù, kêriadennoù ha Bailte fearainn | Abhainn an Scáil • Ard Fhearta • Baile na nGall • Baile an Sceilg • An Baile Dubh • Baile an Fheirtéaraigh • Baile an Mhuilinn • Baile an Ridire • Baile Uí Thaidhg • Béal Átha Longfoirt • Baile Mhic Eilegóid • Baile Uí Shíoda • Bréanainn • Brosnach • An Caladh • Cathair Uí Mhóráin • Cathair Bó Sine • Cathair Dhónaill • Caislean Graighre • Caisleán na Mainge • Ceann Trá • Cill Flainn • Cill Garbháin • Cill Mhaoile • An Clochán (Ciarraí) • Cnoc na gCaiseal • Na Coirríní • Coolgarriv • An Corráin, • Cuas an Bhodaigh • An Currach • DairbhreDoire Mór • Doire Fhionain • Dubháth • Dún Chaoin • An Faiche Mór • An Fearann Fuar • An Fhianait • An Fheothanach • Fionnóg • An Fosadh • Gníomh go Leith • Cill Doire (Ciarraí) • Lios Póil • LiosEiltín • Leac Snámha • Maigh Mheáin • Mainistir Ó dTorna • An Ráth Mhór • An Scragán • An Siopa Dubh • An tSnaidhm • Tairbeart • An Tearmann) • An Teampall Nua • An Tóchar • Tuath Ó Siosta |
| Rummad:Kontelezh Ciarraí |||
# An Spidéal

An Spidéal (saozneg diofisiel : Spiddal) a zo ur gêr vihan eus kornaoueg Iwerzhon, e kontelezh Gaillimh, war an aod.
Er Gaeltacht, da lavaret eo er vro iwerzhonek, emañ An Spidéal, met war zigresk emañ an implij eus ar yezh-se abaoe dibenn an XX$^{vet}$ kantved. Nebeutoc'h eget an hanter eus an dud a ra gant an iwerzhoneg bemdez bremañ.

## Gevelliñ

Gevellet eo An Spidéal gant
* Plougouskant (Breizh) abaoe 1990

## Liammoù diavaez

a vo kavet e Wikimedia Commons.

## Notennoù

* ↑ Hervez sifroù niveradeg 2011
# An Teir Fulenn

An Teir Fulenn a vez graet eus ar C'haritezed hag eus meur a oberenn arzel:
* An Teir Fulenn gant Cranach an Henañ
* An Teir Fulenn gant Raffaello
* An Teir Fulenn gant Rubens
* An Teir Fulenn gant Lucas Cranach an Henañ
* An Teir Fulenn, gant Raffaello.
# An Oulmeg

An Oulmeg :
| Iliz katolik Santez Anna. ||
| Anv gallaouek | L'Oumàe |
| Anv gallek (ofisiel) | Lourmais |
| Bro istorel | Bro-Sant-Maloù |
| Melestradurezh ||
| Departamant | Il-ha-Gwilen |
| Arondisamant | Sant-Maloù |
| Kanton | Komborn |
| Kod kumun | 35159 |
| Kod post | 35270 |
| Maer Amzer gefridi | François Bordin 2020-2026 |
| Etrekumuniezh | KK Breizh ar Romantelourien |
| Bro velestradurel | Bro Sant-Maloù |
| Lec'hienn Web | https://lourmais.fr/ |
| Poblañsouriezh ||
| Poblañs | 324 ann. (2020) |
| Stankter | 45 ann./km² |
| Douaroniezh ||
| Daveennoù lec'hiañ | 48° 27′ 02″ Norzh 1° 43′ 35″ Kornôg / 48.4505555556, -1.72638888889 |
| Uhelderioù | kreiz-kêr : 83 m bihanañ 60 m — brasañ 111 m |
| Gorread | 7,22 km² |
| An Oulmeg ||
| kemmañ |
An Oulmeg (Lourmais e galleg, Loumâ e gallaoueg) a zo ur gumun eus Breizh e Kanton Komborn e departamant Il-ha-Gwilen.

## Istor
### XX$^{vet}$ kantved
#### Brezel-bed kentañ

* Mervel a reas 20 gwaz abalamour d'ar brezel hervez monumant ar re varv, eleze 5,90% ag ar boblañs hervez an niveradeg bet graet e 1911.

#### Eil Brezel-bed

* Mervel a reas daou zen eus ar gumun abalamour d'ar brezel.

## Monumantoù ha traoù heverk

* Iliz katolik Santez Anna.
* Monumant ar re varv e Leurgêr an Iliz katolik, luc’hskeudennoù.
* Plakenn ar re varv (1914-1918 ha 1939-1945) er maerdi, luc’hskeudennoù.
* Plakenn ar re varv (1914-1918 ha 1939-1945) en iliz katolik, luc’hskeudenn.

## Emdroadur ar boblañs

Niver a annezidi

## Liammoù diavaez

a vo kavet e Wikimedia Commons.

## Dave ha notennoù

* ↑ Roadennoù ofisiel e lec'hienn an EBSSA
* 1 2 (fr)Monumant ar re varv - Memorial Genweb
* ↑ (fr)Memorial Genweb
* ↑ (fr)Memorial Genweb
* ↑ (fr)Memorial Genweb
# Barbara Torelli

Barbara Torelli (Montechiarugolo, ~1475 – Bologna, goude ar 7 a viz Du 1533) a oa un Italianez eus an noblañs izel en Emilia.
Merc'h e oa da Marsilio Torelli ha Paola Secco. He zad Marsilio en devoa dilezet e garg en Iliz e 1462, pa oa beuzet e vreur henañ Marcantonio Torelli en ul lenn, hag aet e oa da servij an Tiegezh Sforza : evito e rae war-dro douar Montechiarugolo. He mamm a oa merc'h da Francesco Secco (Caravaggio, 1423 - Vicopisano, 1496), kabiten a vrezel, a oa dimezet e 1451 da Gaterina Gonzaga, bastardez da varkiz Mantova, Ludovico III Gonzaga ; dre-se e oa Barbara kar da renerien Mantova.

## Eured kentañ : Ercole Bentivoglio

Dimeziñ a reas Barbara d'ar brezelour Ercole Bentivoglio (1459-1507), c'hwezek vloaz koshoc'h egeti. Hennezh a oa mab da Sante, ha da Ginevra Sforza. E dad a oa aotrou kêr Bologna, e vamm a oa ur verc'h vastard da Alessandro Sforza, aotrou Pesaro. Ercole a oa ivez niz da dad-kozh Barbara, Francesco Secco, kabiten en arme Firenze, a vrezelas a-enep Genova. Bugale o doe, met ne voe ket ur briedelezh eürus.
E Pisa e oant o chom adal fin 1491 betek deroù 1494. Er bloavezhioù-se eo e voe ganet o div verc'h, Costanza ha Ginevra. E 1494 ez eas Bentivoglio d'ober brezel da gêr Bisa. En hañvezh 1500 ez eas Barbara da chom da Fermo, en ur palez prestet d'he fried, hag a oa e-keit-se o servij Stadoù ar Pab. Eno e c'hoarvezas ar reuz a lakaas fin d'ur briedelezh ha ne oa ket bet eürus nepred. Kavout a reas Bentivoglio e oa bet ur mevel o laerezh, ha hennezh, evit bezañ didamallet, a lavaras edo e vestrez o klask kontammañ he fried tra ma oa o toganiñ he fried gant ur c'henvreur brezelour.

## Eil eured : Ercole Strozzi

Daremprediñ a reas lezioù dugelezh Mantova ha dugelezh Ferrara, ma anavezas Isabella d'Este, Lucrezia Borgia hag ar barzh Ercole Strozzi, a voe hec'h eil pried. Lazhet e voe Ercole e 1508 e Ferrara.

## Ur sonedenn lakaaet war anv B. Torelli

Goude ma ne oa ket barzhez e vez lakaet ur sonedenn war he c'hont, savet en eñvor d'he fried drouklazhet, ur pezh hag a voe meulet en hec'h amzer
. Spenta è d'Amor la face, il dardo è rotto, e l'arco e la faretra e ogni sua possa, poi che ha Morte crudel la pianta scossa, a la cui ombra cheta io dormia sotto.
Deh perché non poss'io la breve fossa seco entrar, dove l'ha il destin condotto, colui che appena cinque giorni e otto Amor legò pria de la gran percossa?
Vorrei col foco mio quel freddo ghiaccio intepidire, e rimpastar col pianto la polve, e ravvivarla a nuova vita:
e vorrei poscia, baldanzosa e ardita, mostrarlo a lui, che ruppe il caro laccio, e dirgli: - Amor, mostro crudel, può tanto

## Notennoù

* ↑ (en) (it) Cirigliano, Marc A. : Melancolia Poetica – A Dual Language Anthology of Italian Poetry 1160-1560, Troubador Publishing Ltd, 2007 (ISBN 978-1-905886-82-1)
# Barbara Radziwiłł

Barbara Radziwiłł, pe Barbora Radvilaitė e lituaneg, pe Barbara Radziwiłłówna e poloneg, pe Барбара Радзівіл e belaruseg, ganet d'ar 6 a viz Kerzu 1520 ha marvet d'an 8 a viz Mae 1551, a oa pried Sigismund II Aogust, roue Pologn ha Dug-Meur Lituania.
Merc'h e oa Barbara Radziwiłł da Jerzy Radziwiłł, Voivod ha Hetman Lituania, ha da Varbara Koła. Hervez ar vrud e oa koant ha desket mat, ha troet e oa gant an dilhad brav.
# Barbara Strozzi

Barbara Strozzi, pe Barbara Valle, badezet d'ar 6 a viz Eost 1619 ha marvet d'an 11 a viz Du 1677, a oa ur ganerez ha sonaouzourez italian er XVII$^{vet}$ kantved.
Adverc'het e oa bet gant ar barner ha barzh Giulio Strozzi hag e bried Isabella la Greghetta Garzoni.
Desket e voe gant he zad, gant Marcantonio Cesti ha gant Francesco Cavalli.

## Oberennoù
### Kanadennoù

| L'Astratto Non pavento io di te Lamento : appresso a i molli argenti Lamento : sul Rodano severo | Luci belle Moralità amorosa E giungera pur mai alla linea crudele E pazzo il mio core | Serenata con violini : Hor che Appollo è a Theti in seno Aure gia che non posso dall'Idol mio Che si puo fare Cieli, stelle, Deitadi |
# Barbara Morgenstern

Barbara Morgenstern (19 a viz Meurzh 1971) e Hagen a zo ur sonerez alaman a son sonerezh elektronek.

## He buhez

Ganet e voe Barbara Morgenstern e Hagen. Lavarout a ra e teskas ar sonerezh hec'h-unan, koulskoude e heulias kentelioù seniñ gant ar piano pa oa bugel, hag ivez kentelioù sonerezh jazz e skol-sonerezh Hagen. Goude kemer perzh en ur strollad sonerien ha goude echuiñ gant he studioù e lise Ernst Meister e Hagen-Haspe e tivizas stagañ da vat gant ar seniñ e 1991.
Etre 1992 ha 1994 edo o chom e Hamburg ma savas tonioù ha ma kemeras perzh en ur strollad ma kane a cappella. E-pad c'hwec'h sizhunvezh e heulias kentelioù sonerezh pobl e Hamburg Hochschule. E 1994 e tilojas da Verlin ma sonas gant kenaozerien en ur strollad. Diwar 1996 e tivizas seniñ hec'h-unan.
E penn-kentañ 1997 e lakaas embann ar c'hasedig Enter The Party gant al label Haufrau Im Schacht krouet gant Florian Dietz (lesanvet Jo Tabu). Er memes bloavezh e savas ar bladenn EP Plastikreport, kenbroduet gant Michael Mühlhaus. E-pad goañv 1998 e reas un droiad sonadegoù en Alamagn asambles gantañ ha gant Christian Obermaier. Goude-se ez ejont da seniñ da Aostria ha da Suis. Ha da-heul e teuas er-maez e fladenn gentañ, Vermona ET 6-1 he zitl, embannet gant Monika Enterprise. E 1999 e lakaas embann ur bladenn EP enni tonioù advesket, Fan No.1 he zitl.
Evit he fladenn Fjorden (2000) e kenlabouras gant Stefan Betke ha Robert Lippok (ezel eus To Rococo Rot). E 2001 e lakaas embann ar bladenn EP Eine Verabredung ha da-heul e sonas e Glasc'ho hag e Londrez. E 2002 e lakaas embann ur bladenn EP all, Seasons he zitl. Ne voe embannet nemet 500 skouerenn anezhi. Ur wech ouzhpenn e oa frouezh he c'henlabour gant Robert Lippok. Er memes bloavezh ec'h adveskas an ton This is the Dream of Evan and Chan savet gant DNTEL ma kemer perzh Ben Gibbard (hag eñ ezel eus Death Cab For Cutie). E 2003 e lakaas embann Nichts Muss. Evit ar bladenn-se e labouras gant Stefan Betke ha Thomas Fehlman. E 2005 e kenlabouras en-dro gant Robert Lippok hag e savjont ar bladenn Tesri.
E 2004 e voe pedet gant Goethe-Institut hag e reas 34 sonadeg er bed a-bezh asambles gant Maximilian Hecker. Kemer perzeh a reas e daou don eus ar bladenn Pick Up Sticks gant Bill Wells (2004). Kenlabourat a reas ivez gant Paul Wirkus ha Stefan Schneider evit o raktres September Collective. Lakaat a rejont embann ur bladenn anvet September Collective gant al label Geographic, hag a zo ur rann eus Domino Records renet gant Stephen Pastel (ezel eus Pastels). E 2006 e teuas er-maez he fladenn The Grass Is Always Greener.

## Oberenn
### Pladennoù bras

* Vermona ET 6-1 (1998)
* Fjorden (2000)
* Nichts Muss (2003)
* Tesri (with Robert Lippok, 2005)
* The Grass Is Always Greener (2006)
* All The Birds Were Anarchists (mosz records), 2007, avec September Collective
* BM (2008)
* Fan No.2 (2010)

### Pladennoù EP

* Enter The Partyzone (kasedig, 1997)
* Plastikreport (1997)
* Fan No.1 (1999)
* Eine Verabredung (10" vinil, 2001)
* Seasons (gant Robert Lippok, 2002)
* Himmelmixe (2003)
* Come To Berlin mixes (2008)

## Liammoù diavaez

* Lec'hienn ofisiel
* MySpace
* Barbara Morgenstern e lec'hienn AMG
# Barbara O'Neil

Barbara O'Neil (1910 – 1980) a oa un aktourez stadunanat, brudet dreist-holl abalamour ma c'hoarias er film Gone with the Wind e 1939 evel Ellen O'Hara, mamm Scarlett O'Hara .

## He filmoù

| Bloavezh | Filmoù | Perzhioù | Notennoù |
| 1937 | Stella Dallas | Helen Morrison Dallas | |
| 1938 | Love, Honor and Behave | Sally Painter | |
| 1938 | The Toy Wife | Louise Brigard | |
| 1938 | I Am the Law | Jerry Lindsay | |
| 1939 | The Sun Never Sets | Helen Randolph | |
| 1939 | When Tomorrow Comes | Madeleine Chagal | |
| 1939 | Tower of London | Queen Elyzabeth | |
| 1939 | Gone with the Wind | Ellen O'Hara | |
| 1940 | All This, and Heaven Too | Duchesse de Praslin | Nominated — Academy Award for Best Supporting Actress |
| 1941 | Shining Victory | Miss Leeming | |
| 1948 | Secret Beyond the Door... | Miss Robey | |
| 1948 | I Remember Mama | Jessie Brown | |
| 1949 | Whirlpool | Theresa Randolph | |
| 1952 | Angel Face | Mrs. Catherine Tremayne | |
| 1956 | Flame of the Islands | Mrs. Duryea | |
| 1959 | The Nun's Story | Mother Didyma | |
| 1970 | Lions of St. Petersburg | Tamila | aka Leoni di Petersburgo |
# Barbara Palmer

Barbara Palmer (1640 – 1709), Dugez Cleveland, kontez Castlemaine, anavezet ivez evel Lady Castlemaine, a oa kourtizanez ha serc'h d'ar roue saoz Charlez II, mamm da bemp bugel dezhañ, lesanvet "The Uncrowned Queen", tre en amzer Madame de Montespan, serc'h ar roue gall Loeiz XIV. Meur a wech eo bet poltredet, ha dreist-holl gant Peter Lely, livour al lez.
He c'heniterv Elizabeth Villiers (1657–1733), a deuas da vout Iañ kontez Orkney, a oa serc'h d'ar roue William III.
Treiñ a reas da gatoligez e 1663.

## He bugale

* Anne Palmer, KontezSussex (1661–1722)
* Charles FitzRoy, 2. Duke of Cleveland and 1. Duke of Southampton (1662–1730)
* Henry FitzRoy, 1. Dug Grafton (1663–1690)
* Charlotte Fitzroy, Kontez Lichfield (1664–1718)
* George Fitzroy, 1. Dug Northumberland (1665–1716)
* Barbara (Benedicta) Fitzroy

## Lennegezh

* Er romant Royal Harlot (2007) gant Susan Holloway Scott.
* Er pezh In Good King Charles's Golden Days, gant Bernard Shaw
# Barbara Pernici

Barbara Pernici a zo bet ganet d'an 26 a viz Even 1956 e Trieste (Italia).
Ur vestrc'hoarierez echedoù italian eo.
Kampionez Italia e 1974, 1977, 1978, 1979 ha 1981.
# Barbara Perry

Barbara Mae Perry, bet ganet e Norfolk (Virginia) d'an 22 a viz Mezheven 1921 ha marvet e Los Angeles (Kalifornia) d'ar 5 a viz Mae 2019, a oa un aktorez, ur ganerez hag un dañserez stadunanat.
# Badeziant Jezuz

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Badeziant Jezuz zo anv meur a oberenn arzel, livadurioù dreist-holl.
E-touez ar re vrudetañ :
* Badeziant Jezuz gant Piero della Francesca (1448-1450) ;
* Badeziant Jezuz gant Verrocchio (1472-1475) ;
* Badeziant Jezuz gant Perugino (vers 1482), e chapel Sistina ar Vatikan ;
* Badeziant Jezuz gant Giovanni Bellini (1500-1502) ;
* Badeziant Jezuz gant Gérard David vers 1502-1508 ;
* Badeziant Jezuz gant Perugino, e duomo Città della Pieve (1510) ;
* Badeziant Jezuz gant Tizian ;
* Badeziant Jezuz (El Greco, Mirdi ar Prado) gant El Greco, livet entre 1596 ha 1600 ;
* Badeziant Jezuz gant Nicolas Poussin ;
* Badeziant Jezuz gant Cornelis Cornelisz van Haarlem ;

## Pennadoù kar

* Badeziant
* Le Baptême
# Badia Calavena

Badia Calavena zo ur gumun en Italia, e proviñs Verona, e Veneto.
# Badia Polesine

Badia Polesine zo ur gumun en Italia, e proviñs Rovigo ha rannvro Veneto.
# Badjareg

Ur is-skourr eus ar yezhoù atlantel eus is-skourr ar yezhoù tendek eo ar badjareg (badjara).
* Yezhoù atlantel
* Yezhoù nijerek-kongoek
# Badezouriezh

Ar Vadezouriezh zo unan eus skourroù pennañ ar Brotestantiezh. Ganti ne vez badezet nemet tud gouest da embann o feiz (da enebiñ ouzh badeziant ar vugale) en ur splujañ anezho en dour penn-kil-ha-troad. Dre vras e kred ar Vadezourien emañ pep hini e karg eus e salvidigezh dirak Doue, e vezer savetaet gant ar feiz hepken (sola fide), ne c'heller diazezañ ar feiz hag al lid nemet war ar skridoù (sola scriptura) hag e ranker aozañ an Iliz dre ur gumuniezh aozet hag ingal o izili. Daou sakramant zo anavezet ganto, ar vadeziant ha sakramant an aoter.
Adalek ar penn-kentañ ez eus meur a zoare disheñvel da vezañ badezour e-keñver an dogm, al lid pe o doare da welet ar Gristenien all. Kavet ez eus bet roudoù eus an ilizoù "badezour" kentañ e 1609 en Amsterdam, gant ur gumuniezh heñchet gant ur pastor saoz, John Smyth. Nac'hañ a reas badeziñ bugale ha ne zegemere nemet tud gour da vezañ badezet, hervez e zoare da lenn an Testamant Nevez. Strewiñ a reas al luskad war-zu Bro-Saoz e-lec'h ma savas skourroù disheñvel etre ar re a grede ne oa nemet un nebeud a vije dibabet da heuliañ o feiz ha lod all a grede e rankjed klask kelenn an holl. Unan eus pennoù bras a Vadezourien er mare-se, Thomas Helwys a c'houlennas e vije dispartiet ar Stad diouzh an Iliz evit ma c'hellje kaout an holl frankiz da grediñ diouzh o c'hoant. Gant kudennoù etre ar feizoù e Bro-Saoz e strewas al luskad en Amerika a-raok bezañ kaset d'an holl gevandirioù gant misionourien.

## Pennadoù kar

* Kristeniezh
# Badi

Badi (burmeg: ပုတီး ba-da）eo an anv e vez roet d'ar malaoù (pe chapeled) implijet gant ar voudisted Theravada e Myanmar.
Peurliesañ e vezont graet gant koad gantañ ur c'hwezh vat ha gant tammoù sifelenn liesliv e penn ar voullennoù.

## Gwelet ivez

* Japa mala
* Chapeled
* Juzu